Se billedserie Undervisningsminister Merete Riisager (LA) skal svare på, hvorvidt skolernes samlæsninger af klasser er lovlige og acceptable. Foto: Ólafur Steinar Gestsson/ Scanpix 2017 Foto: Ólafur Steinar Gestsson/Scanpix Denmark

Send til din ven. X Artiklen: Én lærer til to klasser: Nu inddrages minister i sagen Modtagerens email * : Din e-mail * : Dit navn * : Evt. kommentar: *) skal udfyldes.

Én lærer til to klasser: Nu inddrages minister i sagen

Vordingborg - 23. oktober 2017 kl. 06:08 Af Lars Christensen Kontakt redaktionen: sndk@sn.dk

Er det overhovedet lovligt, når folkeskoler systematisk planlægger undervisningen, så én lærer må undervisere to klasser samtidig og gå frem og tilbage mellem klasselokalerne?

Det spørgsmål skal undervisningsminister Merete Riisager (LA) nu svare på.

Med udgangspunkt i en aktuel sag fra Præstø Skole, har enhedslistens uddannelsesordfører, Jakob Sølvhøj, valgt at rejse sagen overfor ministeren.

Det sker, efter at fagbladet Folkeskolen detaljeret har beskrevet de to store udfordringer som især Præstø Skole, men også Vordingborg Kommunes andre skoler kæmper med.

På grund af den stramme økonomi vælger de lokale skoler i stigende grad at ty til forskellige former for samlæsning, hvor op mod hele 44 elever fast undervises sammen, fordi der ikke er penge nok til at have lærere i alle klasser.

- Det synes jeg er stærkt kritisabelt, og jeg vil have svar på, om det overhovedet er lovligt i forhold til bestemmelserne i folkeskoleloven at drive skole på den måde, forklarer Jakob Sølvhøj til Sjællandske.

- Den model har i forvejen mødt kritik på de videregående uddannelser, hvor det er blevet forsøgt. Skal vi nu til også at have det i folkeskolen, så er vi virkelig kommet langt ud på et skråplan, siger han.

- Jeg hører fra rundt om i landet, at det langt fra er den eneste kommune, hvor man er kommet i samme situation.